Ludwig Thienemann

Friedrich August Ludwig Thienemann (25. joulukuuta 1793 Freiburg-in-Unstrut, Saksa – 24. kesäkuuta 1858 Dresden) oli saksalainen lääkäri ja luonnontieteilijä.

Thienemannin vanhemmat olivat Johann August Thienemann (1749-1812) ja Johanne Eleonora Friederike Schreiber (1757-1809). Hän väitteli lääketieteen tohtoriksi 1819 ja matkusteli laajalti Euroopassa, myös Islannissa. Hän julkaisi matkakertomuksiaan vuosina 1824-1827. Vuonna 1822 hän asettui Leipzigiin ja sai eläintieteilijän ja konservaattorin viran Dresdenin yliopiston luonnonhistoriallisesta museosta vuonna 1825. Hän perusti lintutieteellisen aikakauslehden Rhean, josta julkaistiin kaksi numeroa 1846 ja 1849.

Thienemann nimesi joitakin uusia hyönteislajeja ja linnuista kiirunan (Lagopus muta) alalajin helvetica.

Lähteet 

Saksalaiset ornitologit
Vuonna 1793 syntyneet
Vuonna 1858 kuolleet